Държавен вестник, бр. 22, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 22
въоръжени сили ще продължават да бъдат пред-
мет на отделни договорености между заинтере-
суваните страни;
отчитайки факта, че Република Финландия
участва в Операцията в съответствие със Спора-
зумението за участие, сключено между Репуб-
лика Финландия и НАТО на 4 октомври 1999 г.,
с цел да се създадат необходимите условия
за участието на Република Финландия в Опера-
цията се предлагат следните разпоредби по от-
ношение на транзитното преминаване през те-
риторията на Република България:
1. За целите на това споразумение:
—“Операцията” означава Операция “Джойнт
Гардиън”, която се провежда от KFOR на тери-
торията на Съюзна република Югославия;
—“KFOR” означава многонационалните
въоръжени сили, осъществяващи Операция-
та под единно командване и контрол в съот-
ветствие с Резолюция 1244 (1999) на Съвета
за сигурност на ООН;
—“въоръжени сили на Република Финлан-
дия” означава личен състав, включително ци-
вилния личен състав, военна техника, превозни
средства и оборудване, принадлежащи на сухо-
пътните, военноморските или военновъздуш-
ните въоръжени сили на Република Финлан-
дия, които са определени за участие в KFOR
съгласно утвърдения ред и действат във връзка
с Операцията.
2. Без да се засягат разпоредбите на това
споразумение, целият личен състав на въоръ-
жените сили на Република Финландия, когато
се намира на територията на Република Бълга-
рия, се задължава да спазва законите на Репуб-
лика България и да се въздържа от всякакъв
вид дейност, несъвместима с духа на Операци-
ята и целите и предмета на това споразумение.
3. Разпоредбите на това споразумение се
прилагат за въоръжените сили на Република
Финландия, както са описани в чл. 1 на това
споразумение, включително личния състав и
цялото имущество или стоки, материали (бое-
припаси) и превозни средства, морски съдове и
въздухоплавателни средства, действащи във
връзка с Операцията.
4. За всички неуредени от това споразумение
въпроси се прилагат разпоредбите на Споразу-
мението между страните—членки на НАТО, и
страните-партньори, участващи в “Партньор-
ство за мир”, относно статута на техните въо-
ръжени сили (ПЗМ/ССВС) и Допълнителния
протокол към ПЗМ/ССВС.
5. Република България разрешава в съот-
ветствие с условията и реда, предвидени в това
споразумение и неговите анекси и приложе-
ния, транзитно преминаване през територия-
та на Република България, включително въз-
душното пространство и териториалните води
на Република България, на въоръжени сили на
Република Финландия, така както са опреде-
лени в чл. 1 и 3, включително на целия личен
състав, имущество или стоки, материали (бое-
припаси) и превозни средства, морски съдове
и въздухоплавателни средства, необходими за
Операцията.
6. Страните ще предприемат всички необхо-
дими мерки за осигуряване на безопасно тран-
зитно преминаване на посочените в чл. 3 на това
споразумение лица и товари през сухопътната
територия, въздушното пространство и терито-
риалните води на Република България, включи-
телно мерки за сигурността и защитата на вся-
какви въздухоплавателни, морски и речни съдо-
ве, които биха могли да се намират във въздуш-
ното пространство или териториалните води на
Република България по време на преминаване-
то, както и мерки за сигурността и защитата на
гражданите и гражданските и военни обекти на
територията на Република България.
7. (1) Република Финландия отправя иска-
нията за транзитно преминаване на въоръже-
ните є сили както непосредствено до Републи-
ка България, така и чрез Командващия KFOR,
не по-късно от 48 часа предварително, с цел
компетентните власти на Република България
да предприемат необходимите мерки за изпъл-
нението на това споразумение.
Страните предварително се договарят за
параметрите на транзитното преминаване по
отношение на организацията на движение, из-
ползваните маршрути, необходимия за целите
на транзита престой и места за почивка, ако
такива са необходими. За целта Република
Финландия предоставя своевременно пълна
информация за въоръжените сили, за които се
иска преминаването, както и за начините на
тяхното транспортиране.
(2) За да улеснят транзитното преминаване
и с оглед координирането на свързаните с това
въпроси, Република България и Република
Финландия ще използват функциониращия на
територията на Република България за нужди-
те на KFOR транзитен/координационен център.
8. (1) Митническото оформяне на стоки като:
техника, материали, въоръжение, боеприпаси,
взривни вещества, храни, напитки и други, при
транзитно преминаване през митническата те-
ритория на Република България при влизане и
излизане от нея се извършва:
—за стоки, превозвани от НК “БДЖ”—чрез
валидна международна товарителница, като сто-
ките се освобождават от обезпечаване на дъл-
жимите митнически сборове и събираните от
митническите органи други държавни вземания;
—за стоки, превозвани с автомобилен транс-
порт—транзитът се оформя с Декларация Т
(формуляри на ЕАД), издавана от Министер-
ството на финансите на България, като стоките
се освобождават от обезпечаване на дължими-
те митнически сборове и събираните от митни-
ческите органи други държавни вземания.
(2) Командирът на частта представя декла-
рация, че личният състав не пренася забранени
стоки, нито стоки в количество, по-голямо от
разрешеното за пренасяне на този вид стоки.